《送陈尉别二首》
宋代·李吕

试吏谁云百寮底，长材元是万夫雄。
锥刀垄断焉能较，泾渭区分独至公。
顾我每惭天下拙，辱君见许古人风。
明年还忆蓬蒿径，身在瀛洲雨露中。

作者简介：李吕（1122—1198）生于宋徽宗宣和四年，卒于宁宗庆元四年，年七十七岁。端庄自重，记诵过人。年四十，即弃科举。好治易，尤留意通鉴。教人循循善诱，常聚族百人，昕夕击鼓，聚众致礼享堂，不以寒暑废。吕著有《澹轩集》十五卷，《国史经籍志》传于世。